Michelle Jenneke

Michelle Jenneke (født 1993) er en australsk friidrettsutøver som konkurrerer i hekkeløp. Hun representerte landet sitt under VM i friidrett 2015 i Beijing, der hun ble slått ut i semifinalen på 100 meter hekk.

Hennes fremste internasjonale meritt er sølv på 100 meter hekk ved Ungdoms-OL 2010 og bronse ved Sommeruniversiaden 2015. Hun ble australsk mester på denne distansen i 2016, og med personlig rekord på 12,82 sekunder er hun den nest raskeste australske kvinnelige utøveren på denne distansen, etter Sally Pearson. 

Hun fikk mye oppmerksomhet i 2012, på grunn av sine oppvarmingshopp og dansebevegelser før løpet under junior-VM i friidrett 2012.Yahoo - Australian Runner Has the World's Sexiest Pre-Race Routine [VIDEO], besøkt 6. oktober 2016.Huffington Post - Michelle Jenneke, Dancing Australian Hurdler, Wins World Junior Championship 100-Meter Heat (VIDEO), besøkt 6. oktober 2016. 

 Idrettskarriere 
2010
Jenneke deltok ved det australske juniormesterskapet i friidrett i mars 2010, og vant der 100 meter hekk med tiden 14,12 i finalen. Hun fikk også bronse på 100 meter, og New South Wales vant også 4 x 100 meter stafett, med ny autralsk U18-rekord på 45,75 sekunder.Oceania Athletics - 2010 Australian Junior Championships, besøkt 7. oktober 2010.Athletics Australia - 2010 Handbook of Records and Results , besøkt 7. oktober 2016. I mars deltok hun også ved Ungdoms-oseaniamesterskapet i friidrett 2010, der hun vant 100 meter hekk og 4 x 100 meter sammen med det australske stafettlaget, og hun fikk bronse på 100 meter, bak Ashleigh Whittaker og Ellia Green.World Junior Athletics History - Oceania Youth Championships 2010, besøkt 7. oktober 2016.

Hun deltok ved det nasjonale mesterskapet for senior i april, der hun kom på 5.-plass på 100 meter hekk.Australian Athletics - Australian Track & Field Championships - 2009-10 , besøkt 7. oktober 2016. På 100 meter løp hun på 12,13 sekunder i innledningsheatet, og nådde ikke finalen.

Hun deltok ved Ungdoms-OL 2010 (Youth Olympic Games) i Singapore.Profil hos Youth Olympic Games 2010, besøkt 7. oktober 2016. På 100 meter hekk fikk hun sølv, med ny personlig rekord på 13,46, bak russiske Ekaterina Bleskina. Det ble også arrangert 1000 meter medleystafett, der det ble konkurrert verdensdel mot verdensdel, og Jenneke representerte her Oseania, som kom på 4.-plass. De andre på stafettlaget var Monica Brennan og Jenny Blundell fra Australia og Hazel Bowering-Scott fra New Zealand. 

I desember deltok hun ved det australske skolemesterskapet, der New South Wales kom på 2.-plass på 1000 meter medleystafett og på 4 x 100 meter stafett, med Jenneke på laget. Hun kom også på 2.-plass på 100 meter hekk, bak Brooke Stratton. 

2011
Ved det australske juniormesterskapet i 2011 vant hun 100 meter hekk, med tiden 14,05, og fikk sølv på 4 x 100 meter stafett sammen med New South Wales. På 100 meter endte hun på 7.-plass i finalen med tiden 12,24. Hun deltok også på 200 meter, med kom på 5.-plass i sitt heat, og nådde ikke finalen. Hun hoppet 11,29 meter i tresteg, og kom der på 7.-plass.Athletics Australia - 2011 Handbook of Records and Results , besøkt 7. oktober 2016. 

Hun fikk bronse på 100 meter hekk ved Australsk mesterskap i friidrett 2011, bak Sally Pearson og Shannon McCann, og hun kom også på 3.-plass ved Sydney Track Classic i mars. 

2012
I januar kom Jenneke på 5.-plass på 100 meter hekk ved 2012 Australian Athletics Tour. Hun vant igjen 100 meter hekk ved det australske juniormesterskapet i 2012, med tiden 13,57, og ble tatt ut til junior-VM i friidrett 2012. I junior-VM kvalifiserte hun seg til finalen, etter 13,41 i semifinalen, og hun endte på 5.-plass med 13,54 i finalen, med 2,4 m/s motvind.Athletics Australia - 2012 Handbook of Records and Results , besøkt 7. oktober 2016.] 

Utenfor idretten bodde hun flere måneder i Tanzania i 2012, og jobbet på en skole for hjemløse der.MichelleJenneke.com - About, besøkt 8. oktober 2016.

2013
Hun deltok ikke i noen mesterskap i 2013. Men, hun var modell i 2013 Sports Illustrated Swimsuit Edition, og var bl.a. ambassadør for City 2 Surf Westpac Life Saving Rescue Helicopter Service og andre veldedige oranisasjoner. Hun bidro også til å samle inn penger for å dekke medisinske utgifter for para-friidrettsutøver Daniel Berry, som døde i juli 2013.NESN - Australian Hurdler Michelle Jenneke Takes Newfound Fame, Hits Ground Running, besøkt 8. oktober 2016.

I mars 2013 begynte hun å studere ved Sydney University, for å studere mekatronikk.Courier Mail - Hurdler and YouTube sensation Michelle Jenneke starts uni studying mechatronic engineering, besøkt 8. oktober 2016.

2014
Hun kom på 3.-plass på 100 meter hekk ved Perth Track Classic i februar, men vant ved Brisbane Track Classic.Athletics Australia - 2014 Handbook of Records and Results , besøkt 8. oktober 2016. Melbourne Track Classic var et IAAF World Challenge-stevne i 2014, og Jenneke kom der på 3.-plass. Den 29. mars 2014 satte hun personlig rekord på 100 meter hekk, med tiden 13,23, ved Queensland Track Classic 2014 i Brisbane.Watch Athletics - Results: Queensland Track Classic 2014 (March 29), besøkt 8. oktober 2016.IAAF - Michelle Jenneke - Progression, besøkt 8. oktober 2016. I april deltok hun ved Australsk mesterskap i friidrett 2014, og fikk der bronse på 100 meter hekk, bak hhv. Sally Pearson og Shannon McCann. 

Ved Samveldelekene 2014 i Glasgow kom hun på 5.-plass, der hun løp på 13,36 i finalen. 

2015
Jenneke vant både Perth Track Classic og Canberra Track Classic i februar, og kom på 2.-plass ved Brisbane Track Classic i februar. Ved Melbourne Track Classic kom hun også på 2.-plass. Ved Australsk mesterskap i friidrett 2015 kom hun på 2.-plass, bak Pearson, med ny personlig rekord på 12,82 sekunder.Athletics Australia - 2015 Handbook of Records and Results , besøkt 8. oktober 2016.] 

Hun ble tatt ut til VM i friidrett 2015 i Beijing, men ble slått ut i semifinalen, der hun kom på 6.-plass i sin semifinale. Hun kom på 18.-plass totalt i semifinalene. Ved Sommeruniversiaden 2015 kom hun på 3.-plass, bak jamaicanske Danielle Williams og russiske Nina Morozova. 

2016
Hun vant sin første nasjonale seniortittel da hun vant Australsk mesterskap i friidrett 2016. Hun løp på 12,93 i finalen, med 2,0 m/s medvind. 

Hun ble tatt ut til Sommer-OL 2016 i Rio, der hun ble slått ut i innledningsheatet. Under Australian University Games vant hun 100 meter hekk og kom på andreplass i lengdehopp.Australian University Games - 2016 Australian University Games, besøkt 10. september 2017.

2017
Jenneke fikk bronse på 100 meter hekk i Australsk mesterskap i friidrett 2017.Sydney University - 20 medals at 2017 Australian Athletics Championships, besøkt 11. september 2017. Hun representerte Australia under VM i friidrett 2017, men ble slått ut i semifinalen der hun løp på 13,25 og fikk 21. beste tid. 

Hun deltok også i Sommeruniversiaden 2017, der hun fikk fjerde beste tid i forsøksheatet og sjette beste tid i semifinalen, men løp på 14,82 i finalen og kom på åttende- og sisteplass i finalen.Taipei 2017 - Women's 100m Hurdles Final,
 besøkt 11. september 2017.

2018
Hun vant 100 meter hekk under Summer Down Under-stevnet i Canberra i januar, og kom på første plass på 100 meter hekk og fjerdeplass på 100 meter under delstatsmesterskapet for New South Wales. I Australsk mesterskap i friidrett 2018 kom hun på andreplass på 100 meter hekk, bak Sally Pearson.Athletics Australia - 2018 Australian Athletics Championships , besøkt 18. september 2018. Hun fikk gull på 4 x 100 meter stafett. Under VM i friidrett innendørs 2018 i Birmingham ble hun slått ut i semifinalen på 60 meter hekk, med 22. beste tid. 

Hun deltok i Samveldelekene 2018 i Gold Coast, og kom der på fjerdeplass på 100 meter hekk, et tidels sekund bak Yanique Thompson som vant bronsemedaljen. Hun representerte Asia-Pacific under Kontinentalcupen i friidrett 2018, og kom der sist i mål og endte på åttendeplass på 100 meter hekk. 

2019
Jenneke vant 100 meter hekk under det australske mesterskapet i friidrett 2019. Hun deltok i Oseaniamesterskapet i friidrett 2019, og ble der nummer tre på 100 meter hekk. Hun deltok også i VM i friidrett 2019, men ble der slått ut i semifinalen på 100 meter hekk, med tiden 13,09.

2020-21
Hun konkurrerte lite i 2020, og deltok i kun ett stevne. I 2021 ble hun nummer seks på 100 meter hekk under det australske mesterskapet i friidrett.

2022
Hun konkurrerte mer i 2022 enn de foregående to sesongene, og satte flere nye personlige rekorder. Hun fikk bronse på 100 meter hekk under det australske mesterskapet i friidrett i april, og hun deltok i Oseaniamesterskapet i friidrett 2022, der hun fikk sølv på 100 meter hekk. Under VM i friidrett 2022 ble hun slått ut i semifinalen på 100 meter hekk, til tross for ny personlig rekord på 12,66 sekunder. Hun deltok i Samveldelekene 2022, og ble der nummer fem på 100 meter hekk. Hun konkurrerte på 400 meter for første gang under Joanna Stone Shield, og etablerte dermed personlig rekord på 1:00,45 på denne distansen. Samme dag satte hun også ny personlig rekord i lengdehopp, med 5,98 meter. 

 Referanser 

 Eksterne lenker 

  Profil hos Athletics Australia 

  Profil hos Rio 2016

Kategori:Personer fra Sydney
Kategori:Australske hekkeløpere
Kategori:Australske mestere i friidrett
Kategori:Deltakere for Australia under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for Australia under VM i friidrett 2015
Kategori:Deltakere for Australia under VM i friidrett 2017
Kategori:Deltakere for Australia under VM i friidrett 2019
Kategori:Deltakere for Australia under VM i friidrett innendørs 2018
Kategori:Deltakere for Australia under VM i friidrett 2022
Kategori:Deltakere for Australia under VM i friidrett 2023
Kategori:Deltakere for Australia under VM i friidrett innendørs 2024
Kategori:Deltakere for Australia under Sommer-OL 2024
Kategori:Friidrettsutøvere under Sommer-OL 2024